ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ደቡብ ኣፍሪቃውያን ተመሃሮ ብዝሰርሓኣ ነፋሪት ካብ ኬፕ ታውን ናብ ግብጺ ክበራ እየን 17 ሰነ 2019 መግለጺ ስእሊ, ሜጋን (የማን) ሓንቲ ካብ ኣብረርቲ ክትኸውን ከላ ኣግነስ (ጸጋም) ሓጋዚት ኮይና ትበርር ብደቡብ ኣፍሪቃውያን ተመሃሮ ዝተሰርሐት ነፋሪት ካብ ኬፕታውን ናብ ግብጺ-ካይሮ በረራ ጀሚራ። ናብ ናሚብያ ዝገበረቶ ቀዳማይ በረራ ብዓወት ተዛዚሙ'ሎ። እቲ ናብ ግብጺ ዝግበር ናይ 12 ሽሕ ኪሎ ሜትሮ ርሕቀት በረራ ኣስታት ሽድሽተ ሰሙን ከም ዝወስድ ተገሊጹ። እታ ኣርባዕተ ወንበር ዘለዋ ነፋሪት፡ ብ20 ተመሃሮ'ያ ተገጣጢማ። "ናይዚ ተበግሶ ዕላማ፡ ኣእምሮኻ እንተኸፊትካዮ ኩሉ ነገር ከም ዝከኣል ንኣፍሪቃውያን መርኣያ ንኽንከውን እዩ" ትብል ጓል 17 ዓመት ኣብራሪት ሜጋን ዋርነር። እቶም ተመሃሮ ነታ ነፋሪት ክሰርሑ ሰለስተ ሰሙን ዝወሰደሎም ኮይኑ፡ ብሓደ ኣብ ደቡብ ኣፍሪቃ ዝርከብ ፋብሪካ ዝቐረበሎም ኣቑሑት'ዮም ተጠቂሞም። ወለዶ መሃዝቲ ኣብ ምፍራይ ዝርከብ ዋኒንተኛ ንጣንጡ ዝቐትል ፈንገስ ካብ ሳሬት ተጫጪሑ ጓል 15 ዓመት ኣንገስ ኪሞጌትወ "ብርእሰይ እሕበን፡ ንዝሰራሕናዮ ስራሕ ክኣምኖ ኣይክእልን። እዛ ነፋሪት ከም ውላደይ እየ ዝርእያ" ክትብል ገሊጻ። እታ ነፋሪት ቀስ ኢላ እያ ትበርር፡ እቲ ዝረአ [ኣብ እዋን በረራ ብላዕሊ ኮይንካ] ነገር ዝማርኽ'ዩ" ኢላ። BBC At first people in my community were shocked - they didn't believe me when I told them I helped build a plane...
